Yhdysvaltain presidentin mukaan tapaaminen Pohjois-Korean johtajan kanssa saattaa sittenkin onnistua.

Donald Trump sanoi perjantaina, että hän on valmis tapaamiseen Kim Jong-unin kanssa alkuperäisen suunnitelman mukaan 12. kesäkuuta, kertoo uutiskanava CNN.

Presidentin mukaan yhteys maiden välillä on jälleen auki.

– Katsomme, mitä tapahtuu, olemme heidän (pohjoiskorealaisten) kanssaan puheissa nyt. Heidän viestinsä oli hyvä. Tapaaminen voi olla vaikka 12.kesäkuuta. He haluavat paljon tapaamista. Me haluamme, että se tapahtuu, Trump sanoo.

Torstaina Trump ilmoitti peruuttavansa tapaamisen Singaporessa 12. kesäkuuta Pohjois-Korean sotaisten lausuntojen vuoksi.

Kim Jong-un kuitenkin ilmoitti, että hän on valmis tapaamaan Donald Trumpin milloin tahansa vastauksena hänen torstaiseen kirjeeseensä.